stanford-oval/wikipedia huggingface dataset:
Purple Rain
מיקומי שיא במצעדים > מצעדים שבועיים

|   ‏‏‏  מצעדים שבועיים (1984-5)> מדינה |   ‏‏‏  מצעדים שבועיים (1984-5)> מצעד |   ‏‏‏  מצעדים שבועיים (1984-5)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 8 |
|  אוסטרליה | מצעד האלבומים האוסטרלי | 1 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 5 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 7 |
|  יפן | אוריקון | 12 |
|  נורווגיה | VG-lista | 4 |
|  ניו זילנד | המצעד הניו זילנדי הרשמי | 2 |
|  צרפת | SNEP | 8 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 3 |
|  שווייץ | המצעד השווייצרי | 7 |
האלבום צעד מחדש אחרי מות פרינס ב־2016, ואחרי צאת המהדורה המחודשת לאור ב־2017
|   ‏‏‏  מצעדים שבועיים (2016)> מדינה |   ‏‏‏  מצעדים שבועיים (2016)> מצעד |   ‏‏‏  מצעדים שבועיים (2016)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 5 |
|  איטליה | מצעד האלבומים האיטלקי | 42 |
|  ארצות הברית | בילבורד 200 | 2 |
|  הממלכה המאוחדת | מצעד האלבומים הבריטי | 4 |
|  פינלנד | המצעדים הפיניים הרשמיים | 36 |
|   ‏‏‏  מצעדים שבועיים (2017)> מדינה |   ‏‏‏  מצעדים שבועיים (2017)> מצעד |   ‏‏‏  מצעדים שבועיים (2017)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 9 |
|  איטליה | מצעד האלבומים האיטלקי | 13 |
|  ארצות הברית | בילבורד 200 | 4 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 7 |
|  ולוניה | אולטראטופ 40 | 13 |
|  ספרד | PROMUSICAE | 13 |
|  פורטוגל | מצעד האלבומים הפורטוגזי (AFP) | 22 |
|  פלנדריה | אולטראטופ 50 | 4 |
|  צרפת | SNEP | 10 |
מיקומי שיא במצעדים > מצעדים שנתיים

|   ‏‏‏  מצעדים שנתיים (1984)> מדינה |   ‏‏‏  מצעדים שנתיים (1984)> מצעד |   ‏‏‏  מצעדים שנתיים (1984)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 13 |
|  ארצות הברית | בילבורד 200 | 24 |
|  הולנד | מצעד 100 האלבומים ההולנדיים | 5 |
|  הממלכה המאוחדת | מצעד האלבומים הבריטי | 43 |
|  צרפת | SNEP | 53 |
|  קנדה | מצעד האלבומים הקנדי | 2 |
|   ‏‏‏  מצעדים שנתיים (1985)> מדינה |   ‏‏‏  מצעדים שנתיים (1985)> מצעד |   ‏‏‏  מצעדים שנתיים (1985)> מיקום שיא |
| --- | --- | --- |
|  ארצות הברית | בילבורד 200 | 9 |
|  הולנד | מצעד 100 האלבומים ההולנדיים | 48 |
|  הממלכה המאוחדת | מצעד האלבומים הבריטי | 60 |
|  קנדה | מצעד האלבומים הקנדי | 41 |
|   ‏‏‏  מצעדים שנתיים (2016)> מדינה |   ‏‏‏  מצעדים שנתיים (2016)> מצעד |   ‏‏‏  מצעדים שנתיים (2016)> מיקום שיא |
| --- | --- | --- |
|  ארצות הברית | בילבורד 200 | 55 |
|   ‏‏‏  מצעדים שנתיים (2023)> מדינה |   ‏‏‏  מצעדים שנתיים (2023)> מצעד |   ‏‏‏  מצעדים שנתיים (2023)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד האלבומים המסחריים | 78 |
נתוני מכירות

| מדינה | הסמכה | יחידות מאושרות / מכירות |
| --- | --- | --- |
| אוסטריה (IFPI אוסטריה) | זהב | 25,000* |
| אוסטרליה (ARIA) | פלטינה ×3 | 210,000^ |
| איטליה | – | 60,000 |
| ארצות הברית (RIAA) | פלטינה ×13 | 13,000,000^ |
| הממלכה המאוחדת (BPI) | פלטינה ×2 | 600,000^ |
| גרמניה (BVMI) | זהב ×3 | 750,000^ |
| הולנד (NVPI) | פלטינה | 100,000^ |
| יפן | – | 197,000 |
| ניו זילנד (RMNZ) | פלטינה ×5 | 75,000^ |
| ספרד (PROMUSICAE) | זהב | 50,000^ |
| צרפת (SNEP) | פלטינה | 338,600 |
| קנדה (Music Canada) | פלטינה ×6 | 600,000^ |
| שווייץ (IFPI שווייץ) | פלטינה | 50,000^ |
סיכום
| בכל העולם | — | 25,000,000 |
^אומדן היחידות המופצות מבוסס על הסמכת האלבום בלבד *אומדן המכירות מבוסס על הסמכת האלבום בלבד
ביאורים

↑  על עטיפת אלבומו שמ־1982, 1999, מופיעות המילים "and the Revolution" ("והרבולושן") במהופך על האות "I" של השם "Prince", אך פרינס עדיין לא הציג את הלהקה בשם הזה באופן ציבורי.
↑  הסרט "גשם סגול" נכנס גם הוא לרישום הסרטים הלאומי של ספריית הקונגרס.
↑  הפוכות וקטנות בתוך האות "I" של השם ‏"Prince".
↑  הרצועות עברו עריכה ואובר־דאבינג בספטמבר 1983.
↑  וונדי מלווין וליסה קולמן, שגם היו בנות זוג באותה תקופה, היוו את הצמד "וונדי וליסה" (אנ').
↑  מוזיקאי הג'אז ג'ון ל. נלסון (אנ').
↑  משלוחים לנקודות מכירה.
↑  דירוגי קוראים לא נכללים.
↑  שיר הנושא של 1999.
↑  מ־"Dirty Mind".
↑  מ־"Controversy".
↑  מ־1999.
סימון דאך

| --- | --- |

 לידה:  29 ביולי 1605 ממל, מרקיזות ברנדנבורג (כיום קלייפדה, בליטא) 
 פטירה:  15 באפריל 1659 (בגיל 53) קניגסברג, דוכסות ברנדנבורג-פרוסיה,  (כיום – קלינינגרד, רוסיה) 
 מדינה:  גרמניה 
 מקום לימודים:  אוניברסיטת קניגסברג 
 שפות היצירה:  גרמנית 
 יצירות בולטות:  Lied der Freundschaft 
 
סימון דאך (לפעמים זימון דאך) (בגרמנית: Simon Dach;‏ 29 ביולי 1605 ממל – 15 באפריל 1659 קניגסברג) היה משורר לירי ומחבר של המנונים, גרמני מתקופת הבארוק.
דאך נחשב לאחד מגדולי המשוררים של העיר קניגסברג וכיהן כפרופסור לשירה באוניברסיטת אלברטינה בקניגסברג. בקניגסברג דאך נמנה עם חוג מפורסם לאנשי דת, תרבות ומדע, לצידם של המלחין ונגן העוגב היינריך אלברט, רוברט רוברטין וזיבילה שווארץ.
לדאך מיוחס השיר "אנכן מטאראו" שנכתב במקור בגרמנית תחתית ותורגם לגרמנית תקנית על ידי הרדר.
ביוגרפיה > ילדות וצעירות

סימון דאך נולד בשנת 1605 בעיר הנמל ממל, במרקיזות ברנדנבורג שבדוכסות פרוסיה, כיום קלייפדה בליטא, למשפחתו של מתורגמן שהתפרנס בקושי מתרגומים מליטאית בבתי המשפט. דאך למד תחילה בבית ספר בעיר ממל, ובהמשך קיבל חינוך קלאסי בבית הספר שליד קתדרלת קניגסברג ואחר כך למשך שלוש שנים בבית הספר ה"לטיני" של ויטנברג ובגימנסיה של מגדבורג. בתום לימודי התיכון במגדבורג הציג עבודת גמר בשפה היוונית. ב-1625 נמלט ממגדבורג דרך דנציג מאימת מגפת הדבר וגם הרחק מזוועות מלחמת שלושים השנים ומלחמת פולין-שוודיה וחזר לפרוסיה. התיישב בקניגסברג, בה נשאר כל שאר חייו. החל משנת 1626 למד דאך פילוסופיה ותאולוגיה לותרנית באוניברסיטת קניגסברג. מגיל צעיר הוכיח כשרון לכתיבת שירה ולמוזיקה. עוד בימי הלימודים הקיף עצמו בידידים משוררים ומוזיקאים כמו פלנטין טילו, קלוביוס, לינמן, מיליוס ופון זאנדן.
ביוגרפיה > המשך פעילותו

בתום הלימודים עבד כמורה פרטי ובשנת 1633 התמנה למורה (Kollaborator) הרביעי בבית ספר (Domschule) שליד הקתדרלה של קניגסברג. ב-1636 קודם לתפקיד סגן מנהל – "קונרקטור". ב-1639 ידידותו עם אדריאן בראואר פתחה בפניו אופקים חדשים בעולם הספרות. בתמיכתו של ידיד אחר, רוברט רוברטין, התמנה לפרופסור לשירה באוניברסיטת אלברטינה קניגסברג, משרה שהחזיק בה עד יום מותו. ב-1640 קיבל את התואר דוקטור. נבחר מספר פעמים לדקאן הפקולטה לפילוסופיה ובשנים 1656–1657 כיהן כרקטור האוניברסיטה. דאך השקיע מאמץ רב במילוי תפקידיו באקדמיה ובאותן השנים חלה במחלת ריאות. חלק מחובותיו בקתדרה לשירה היו כתיבת שירים בשפה הלטינית ובגרמנית עבור טקסים, חגיגות, כנסים של האוניברסיטה וכן עבור הלוויות של עמיתים. יחד עם רעיו יוהאן שטובאוס, היינריך אלברט, רוברט רוברטין, גאורגה וייסל, פלנטין תילו ויוהאן פרנק, הקים דאך בעיר חוג תרבות מפורסם בשם "קבוצת המשוררים מקניגסברג" או "Musikalische Kürbishütte" (בקתת הקישואים המוזיקלית). חברי החוג – משוררים, מחברי המנונים, תאולוגים, אנשי מדע ומוזיקאים – נהגו להתכנס בבית הקיץ של היינריך אלברט, לשם חיבור המנונים ודיקלום שירה. בשנים 1638–1650 פרסם החוג שמונה קובצי שירים ולידר, שזכו להצלחה רבה. מתוך 200 השירים שבהם, חלק הארי – 125 במספר – היו יצירות של דאך. שירים והמנונים אלה, בעיקר אלו של דאך, נפוצו וזכו לביצוע בכל רחבי גרמניה ולעיתים קרובות הופיעו במהדורות פיראטיות.
בשנת 1635 נבחר דאך לכתוב מופע חצר לפי המוזיקה של היינריך אלברט לכבוד ביקורו של מלך פולין, ולדיסלב הרביעי ואזה שביקר למשך שבועות אחדים בקניגסברג.
בשנת 1644 לרגל חגיגות מאה השנים של האוניברסיטה כתב דאך לברית לזינגשפיל בשם "פרוסיארכוס או סרובואיזה" על תווים מאת היינריך אלברט. אופרה זו נועדה להלל את מיגור הברבריות בפרוסיה בזכות המוזות והודות למנהיגותו הנבונה של המרקגרף המנוח מברנדבנורג, גאורג וילהלם. דאך קשר קשרים מצוינים עם בנו של גאורג וילהלם, הנסיך הבוחר פרידריך וילהלם, שקבע את מושבו בקניגסברג בנובמבר 1641.
ביוגרפיה > הצלחותיו ושנותיו האחרונות

דאך נעצב מאוד בעקבות מותם של רבים מחוג ידידיו: יוהאן שטובאוס מת בספטמבר 1647, באפריל 1648 מת ממחלה חברו הטוב ביותר, רוברט רוברטין. בשנת 1649 פרצה מגפת דבר שקצרה את חייהם של ידידים נוספים, אחד מהם היינריך אלברט בשנת 1651. ב-1654 הרגיש כי המחלה יכולה לו ופנה לנסיך הבוחר עם בקשה לעזרה לאשתו וליורשיו. בסופו של דבר אחרי משא ומתן ממושך בשנת 1658 התרצה הנסיך פרידריך וילהלם להעניק לו כגמול על עבודתו אחוזה קטנה בקויקיים, על יד קניגסברג, שאפשרה למשורר להתמסר בשלווה לכתיבה, לפחות לתקופה קצרה. דאך נפטר באפריל 1659 מסיבוכים של מחלת השחפת.
אחרי מותו, ב-1661 פורסם קובץ שירים "Kurbrandenburgische Rose, Adler, Lowe und Scepter" (הוורד, העיט, האריה והשרביט של הנסיכות הבוחרת של ברנדנבורג) ובו דברי שבח והלל לבית הנסיכים. המפורסם שבשיריו היה "Anke von Tharaw öss, de my geföllt" או בקיצור "אנקה מטאראו" שתורגם לימים מגרמנית תחתית לגרמנית תקנית על ידי יוהאן גוטפריד הרדר – " Ännchen von Tharau ist, die mir gefällt", בקיצור – "אנכן מטאראו". שיר זה חובר על ידי דאך בשנת 1637 לכבוד חתונתה של אנה, בתו של הכומר ניאנדר מטאראו, (שלפי האגדה, המשורר התאהב בה בעבר)  עם בחיר ליבה, הכומר הצעיר פורטציוס.
בשנת 1648 נפטר ידידו ומיטיבו של דאך, רוברט רוברטין. בעקבות האבל על מותו, עזב דאך את הליריקה החילונית ומאז ואילך יצר שירה כנסייתית בלבד.
שיריו הליתורגיים של דאך, יחד עם אלו של גרהארד טרסטגן נכנסו לרפרטואר החגיגות הדתיות הלותרניות והצטיינו בפשטות פנימית ייחודית.
שנים רבות אחרי מותו, בשנת 1696, הם נקבצו ופורסמו בכותרת "היצירה הפואטית" "Poetische Werke"
עם המנוניו הידועים ביותר של דאך, המושרים עדיין בכנסייה הלותרנית, נמנים:
"O, wie selig seid ihr doch, ihr Frommen" ,"Ich bin ja, Herr, in deiner Macht" "Ich bin bei Gott in Gnaden durch Christi Blut und Tod", בסך הכל כתב דאך 150 המנונים.
חייו הפרטיים

ב-29 ביולי 1641 התחתן דאך עם רגינה פוהל, בת של אחד מאנשי החצר הבכירים, עורך דין בבית הדין המלכותי.
 נולדו להם שבעה ילדים, מתוכם שני בנים שמתו עוד בילדותם. שלושת הבנים הנותרים לא הולידו צאצאים. לעומת זאת שתי הבנות התחתנו אחרי מות אביהן וילדו ילדים.
יצירות מוזיקליות לפי מילותיו של סימון דאך

שירים של דאך הולחנו על ידי:
היינריך אלברט
Ich bin ja, Herr, in deiner Macht (1648)
יוהאן שטובאוס
יוהאן סבסטיאן באך
Ich bin ja, Herr, in deiner Macht (1736?)
O wie selig seid ihr doch, ihr Frommen BWV 495 (מילים – 1635 לפי חזון יוחנן – ב-1649 מוזיקה מאת יוהאן קריגר)
מקס רגר
ספרים

בין השנים 1638–1658 כתב דאך כ-1,200 שירים, שנאספו לקבצים על ידי בני תקופתו. מתוכם – 165 המנונים כנסייתיים.
Handbuch des Kantorendienstes: Einf. u. Handreichung zu einem wiederentdeckten Dienst in d. Gemeinde ISBN|3-87088-144-5
(ספר לימוד לעבודת הקנטורים: מבוא וכרטיסיה בנוגע לעבודה שנתגלתה מחדש בקהילה)
לקריאה נוספת

2020 Joachim Scherf - Wo wir den Himmel offen sehen - Lieder und Geschichte zur Weihnachtzeit Eigenverlag, Norderstedt
ISBN 978-3-7526-8750-7
הערות שוליים

1 2 3 4 5 6 7 8 9  Oesterley
↑  ביוגרפיה קצרה בספר הלימוד להמנונים לותרנים אוונגליים
1 2 3 4  J.Scherf עמ' 73
| --- | --- |
בקרת זהויות :  NLI: 987007281599105171  PLWABN: 9810570568805606  BIBSYS: 90101623  BNE: XX860479  BnF: cb123391392 (data)  CiNii: DA05167149  GND: 11852321X  ICCU: DDSV309545  ISNI: 0000 0000 8342 6963  LCCN: no89006568  LNB: 000219378  MusicBrainz: 5606e9fa-8bf9-4dbb-b025-4aebc0fd659b  NKC: xx0027353  NTA: 080131050  RERO: 02-A003150702  SELIBR: 318275  SUDOC: 032343604  VcBA: 495/178072  VIAF: 32070130   WorldCat (עם VIAF): 32070130
אלי לס

| --- | --- |
אלי לס בהופעה - בית מלאכה, חיפה, אוקטובר 2016
אלי לס בהופעה - בית מלאכה, חיפה, אוקטובר 2016
 לידה:  5 ביוני 1975 (בן 49) ישראלבאר שבע, ישראל
 מוקד פעילות:  ישראל 
 תקופת הפעילות:  מ-1990
 עיסוק:  זמר-יוצר, גיטריסט
 סוגה:  רוק
 שפה מועדפת:  עברית 
 כלי נגינה:  גיטרה 
 חברת תקליטים:  פית/קית
 
אלי לס (נולד ב-5 ביוני 1975 בבאר שבע) הוא זמר-יוצר, גיטריסט רוק ישראלי ומורה.
ביוגרפיה

לס נולד ב-1975 בבאר שבע. בגיל 3 עבר יחד עם משפחתו לקיבוץ דגניה א', שם ספג השפעות מקומיות אשר מאפיינים את סגנונו המוזיקלי ושיריו. מגיל צעיר למד לס לנגן באקורדיון, חצוצרה וגיטרה, שהיא הכלי המלווה אותו מתחילת דרכו המוזיקלית ועד היום.
חיים אישיים

לס נשוי לשירי, אשר לוקחת חלק פעיל באלבומיו בשירת קולות רקע ובעיצוב העטיפות. עד 2006 התגורר לס בדגניה א' ומשם עבר לרמת גן. מתגורר בחולון והוא מורה ללשון.
דיסקוגרפיה > כזמר סולן

כוכב מלא באכסניות (2004)
קישון (2006)
אודות הנשר (2008)
נוף פשוט (2009)
אלי לס ולהקת האודיטוריום (2012)
היום עובר אחת ושתיים (2015)
אלייך רצים השירים (2017)
לך דע (2021)
דיסקוגרפיה > כחבר בלהקות (לא כולל את האודיטוריום)

איסטרא בלגינא - איסטרא בלגינא (1991) - קלטת הבכורה והאחרונה של איסטרא בלגינא, להקת הפרוגרסיב רוק-ג'אז של לס, הכוללת חומר מקורי שלו.
Black Blender‏ - Jets‏ (2003)
The Dogs‏ - Between Fences‏ (2006)
דיסקוגרפיה > אוספים בהם מופיעים שיריו של לס ושל להקותיו

אוסף פית/קית הראשון (2005) - כולל את השירים "היא לא תבין" של לס ו"Dirty Sound" של איציק אדרי מה-"Dogs".
אוסף גרביצקי הראשון (2005) - כולל את שירה של "The Dogs" "כלב משוטט".
אוסף פית/קית השני (2006) - כולל את השירים "שקט ברחובות" של לס, "עכברים בפסנתר" בגרסה של "Black Blender" ו"כלב משוטט" של "The Dogs".
אוסף פית/קית השלישי (2007) - כולל את השירים "אזדרכת" של לס ו"לובשת שחורים" של "The Dogs".
אוסף פית/קית הרביעי (2010) - כולל את שירו של לס "רחוק מהמשק".
אוסף פית/קית החמישי (2013) - כולל את שירם של לס ולהקת האודיטוריום "אוויר פסגות".
אוריאל ספריאל

| --- | --- |
אין תמונה חופשית
 לידה:  24 בדצמבר 1936 (בן 87) תל אביב, פלשתינה (א"י) 
 עיסוק:  זואולוג, פרופסור מן המניין לאקולוגיה
 מקום לימודים:  האוניברסיטה העברית בירושלים
 מוסדות:  האוניברסיטה העברית בירושלים  אוניברסיטת בן-גוריון בנגב 
 תלמידי דוקטורט:  נחמה בן־אליהו 
 פרסים והוקרה:  פרס מפעל חיים מטעם האגודה הישראלית לאקולוגיה ומדעי הסביבה (2019) 
 תרומות עיקריות
 שותף להכנת דוחות ה-הפאנל הבין-ממשלתי לשינוי האקלים (IPCC). נכלל ברשימת המחברים השותפים לפרס נובל שקיבל הארגון
 
אוּריאל ספריאל (נולד בשנת 1937) הוא פרופסור (אמריטוס) לאקולוגיה, במחלקה לאקולוגיה, אבולוציה והתנהגות במכון למדעי החיים של האוניברסיטה העברית בירושלים, לשעבר ראש תוכנית ביולוגיה של אוכלוסיות וראש המחלקה לזואולוגיה באוניברסיטה העברית בירושלים, מנהל המוקד לאמנות סביבתיות של המכונים לחקר המדבר בקרית שדה בוקר של אוניברסיטת בן-גוריון, ויו"ר ארגון מדינות צפון הים-התיכון ליישום אמנת האו"ם למאבק במדבור. בעבר – מדען ראשי של רשות הטבע והגנים, מנהל המכונים לחקר המדבר, מחבר פרקים בדו"חות הערכה של הצוות הבין-ממשלתי לשינויי אקלים (IPCC).
קורות חיים > ילדות ונערות

ספריאל נולד בתל אביב. בילדותו התגורר עם משפחתו ברחוב מזא"ה ולמד בבית הספר אחד העם. בתחילת שנות ה-50 הקים אוריאל ביחד עם נערים בתל אביב (בהם חבריו איתן צ'רנוב, אילן פפרנה ועוזי ריטה), על גג ביתו פינת חי. יחד ייסדו קבוצת תלמידים ותלמידות אשר קראה לעצמה בשם "אגודת הצעירים חובבי חי", ובראשי תיבות: אצח"ה, במטרה להציל בעלי חיים ולטפל בהם. מאחר שמכל חברי הקבוצה רק לו היה אבא בעל-בית, הפך גג ביתו לפינת חי שבו גידלו הנערים ציפורים, ברווזים, ארנבות, צבים ועוד.
התעניינותם בזיהוי ומיון בעלי חיים גברה והם פנו למכון הביולוגי-פדגוגי של יהושע מרגולין שהיה ממוקם ברחוב יהודה הלוי 12, מרחק קצר מביתו, שם הם טופחו על ידי פרופסור היינריך מנדלסון והזואולוג חיים מירום. החבורה עסקה במציאת וזיהוי בעלי חיים וצמחים, ובהמשך קיבלו שיעורים בהתנדבות מפרופסור חנן ביטינסקי-זלץ ומיצחק ברש. הקבוצה קיבלה מעיריית תל אביב חדר בבית הנוער ביפו (ששכן במסגד חסן בק), שם העבירו פעולות ושיעורים בנושא טבע.
קורות חיים > אקדמיה

לאחר שירות בצה"ל בפלוגות הגדנ"ע, אמוץ זהבי שהיה ממייסדי החברה להגנת הטבע הציע לספריאל להיות פקח טבע באזור אילת. לאחר תקופת הפקחות, שנמשכה כ-6 חודשים, התקבל ספריאל למחלקה לזואולוגיה באוניברסיטה העברית בירושלים במסלול ישיר לתואר מוסמך.
את הדוקטורט (PhD באקולוגיה) עשה ספריאל באוניברסיטת אוקספורד. באוקספורד חקר אקולוגיה של אוכלוסיות, כשהוא מתמקד בציפור בשם שלצדף. לאחר 4 שנים, בשנת 1969, חזר לאוניברסיטה העברית.
את הפוסט דוקטורט עשה ספריאל במוזיאון לזואולוגיה באוניברסיטת מישיגן.
ספריאל כיהן כראש תוכנית לימודי ביולוגיה של אוכלוסיות וראש המחלקה לזואולוגיה באוניברסיטה העברית בירושלים.
בין השנים 1996–2001 כיהן כפרופסור מן המניין וראש המחלקה לאקולוגיה מדברית באוניברסיטת בן-גוריון.
ספריאל כיהן שנים רבות כמנהל המכונים לחקר המדבר ע"ש יעקב בלאושטיין בשדה בוקר
ספריאל כיהן כראש חטיבת מדע ומדען ראשי ברשות הטבע והגנים, מנהל המכון לחקר המדברים.
אוריאל ספריאל פרסם 140 מאמרים מדעיים.
קורות חיים > פעילות ציבורית בארץ

בשנת 1989 מונה ספריאל ליו"ר "הוועדה המקצועית לשיקום ופיתוח הכרמל" בעקבות השרפה בכרמל (1989). כיהן כראש הפנל הממשלתי בנושא מגוון ביולוגי.
ספריאל היה חבר בוועדה הבין-משרדית בנושא שינויי אקלים. כיהן כיו"ר הוועדה המדעית של אמנת האו"ם למאבק במדבור וכנציג ישראל ומשקיף בצוות המומחים הרב תחומי בוועדה הבין-משרדית למגוון ביולוגי ושירותי מערכת.
ספריאל הוא מחבר ראשי בפרויקט הערכת המילניום של המערכות האקולוגיות, ועורך התוכנית הלאומית למגוון ביולוגי של המשרד להגנת הסביבה.
מסוף שנת 2012 ספריאל מכהן במשותף עם הפרופ' ערן פייטלסון כיו"ר משותף של פרויקט "הערכת המערכות האקולוגיות של ישראל".
קורות חיים > פעילות ציבורית בזירה הבינלאומית

ספריאל כיהן כיו"ר ועדת המדע והטכנולוגיה של אמנת האו"ם למאבק במדבור. הוא שותף להכנת דוחות הפאנל הבין-ממשלתי לשינוי האקלים (IPCC). נכלל ברשימת המחברים השותפים לפרס נובל שקיבל הארגון.
ספריאל היה חבר במשלחת הישראלית לקבוצת העבודה בנושא הסביבה במסגרת שיחות השלום הרב לאומיות במזרח תיכון. היה חבר בוועדה לנושא אספקת מים בר-קיימא במזרח התיכון מטעם האקדמיה הלאומית למדעים של ארצות הברית.
ספריאל כיהן כמתאם הצוות הישראלי ביוזמה האזורית לניהול אזורים צחיחים במזרח התיכון מטעם הבנק העולמי, והוא מחבר הדו"ח המסכם.
חיים אישיים

ספריאל נשוי ואב לשלושה.
פרסים

בשנת 2019 הוענק לספריאל פרס מפעל חיים מטעם האגודה הישראלית לאקולוגיה ולמדעי הסביבה לשנת 2019 על תרומתו הייחודית ל"מודעות ופעילות בארץ ובעולם בנושאי תהליכי המדבור, שינוי אקלים והסביבה".
הערות שוליים

↑  חבורת הילדים שהמציאה את ההגנה על הטבע בישראל מקור ראשון, יעל (פרוינד) אברהם, 11 בפברואר 2020
↑  אורי דרומי, הדגים כבר לא מתו סתם, באתר הארץ, 8 במאי 2009
↑  אילן פפרנה יהפוך לימים לפרופסור מהפקולטה לחקלאות ברחובות, מומחה בינלאומי לפרזיטולוגיה, מנהל המעבדה הימית באילת (1974–1980). פרסם כ-300 עבודות מחקר
↑  פרופ' (אמריטוס) עוזי ריטה ז"ל, 1937-2012, פרופסור לאבולוציה וגנטיקה של אוכלוסיות האוניברסיטה העברית בירושלים, המכון למדעי החיים ע"ש אלכסנדר סילברמן
↑  שולה וידריך, בית ספריאל, באתר האנציקלופדיה העירונית "תל.אביב.פדיה"
↑  פרופ' יצחק ברש אוניברסיטת תל אביב
↑  "האקולוג והמדבר" ראיון חגיגי עם פרופ' אוריאל ספריאל, אבי האקולוגיה העכשווית בישראל וזוכה פרס מפעל חיים של הוועידה השנתית למדע ולסביבה 2019 זווית - סוכנות ידיעות למדע וסביבה, שחר בוקמן, 20 ביוני 2019
↑  פרופ' אוריאל ספריאל, לשעבר מנהל המכונים לחקר המדבר ע"ש בלאושטיין, יו"ר ועדת המדע והטכנולוגיה של אמנת האו"ם למאבק במדבור 16 באוקטובר 2013, אוניברסיטת בן-גוריון
↑  פרופסור אמריטוס אוריאל ספריאל קיימות, 2030
↑  אמנה בדבר המלחמה במדבור (UNCCD) מוקד לאומי: פרופ' אוריאל ספריאל, בשם משרד החוץ.  המשרד להגנת הסביבה
↑  המארגNational Ecosystem Assessment - Israel
↑  פרופ' (אמריטוס) אוריאל ספריאל, אקולוגיה של שינויי אקלים גלובליים אקולוגיה, אבולוציה והתנהגות - פרס מפעל חיים מטעם האגודה הישראלית לאקולוגיה ולמדעי הסביבה, לשנת 2019  המכון למדעי החיים ע"ש אלכסנדר סילברמן, האוניברסיטה העברית בירושלים
| --- | --- |
בקרת זהויות :  NLI: 987007299919805171  VIAF: 61387329   WorldCat (עם VIAF): 61387329
בובי לי

| --- | --- |

 לידה:  17 בספטמבר 1971 (בן 53) סן דייגו, ארצות הברית 
 שם לידה:  Robert Young Lee, Jr. 
 סוגה מועדפת:  סטנד-אפ 
 מדינה:  ארצות הברית 
 תקופת הפעילות:  מ-1999 
 מקום לימודים:  מכללת פאלומר  תיכון פאוויי  תיכון בלייר 
 פרופיל ב-IMDb
 
רוברט יאנג לי ג'וניור (אנגלית: Robert Young Lee, Jr.; נולד ב-17 בספטמבר 1971) הוא סטנדאפיסט, שחקן ומנחה פודקאסט אמריקאי אשר נודע בעיקר כאחד מחברי הצוות הקבועים בתוכנית המערכונים MADtv ובזכות קריירת הסטנד-אפ הענפה שלו.
ביוגרפיה

בובי לי נולד וגדל בסן דייגו שבקליפורניה להורים שהיגרו מקוריאה הדרומית. למשפחתו היו שתי חנויות בגדים בערים אסקונדידו ואנסיניטס שבקליפורניה. הוא למד במשך תקופה קצרה במכללת פאלומר לפני שנשר.
לפני שהחל לעסוק בסטנדאפ עבד לי במשך תקופה מסוימת בבתי קפה ומסעדות. לאחר שבית הקפה שבו עבד נסגר באופן פתאומי במהלך שנת 1994, לטענתו הוא פשוט הלך לעסק השכן למצוא עבודה, אשר היה ה"Comedy Store" של סן דייגו. בתחילה כאשר עבד שם הוא ביצע כל מיני עבודות במשך מספר חודשים, עד אשר הוא התנסה בסטנד-אפ באחד הלילות בהן סטנדאפיסטים חובבים היו רשאים לנסות את מזלם. לאחר שהוא הופיע במועדון במשך שנה באופן קבוע, הוא החל לקבל הצעות להיות מופע החימום לסטנדאפיסטים שונים כמו פאולי שור וקרלוס מנסיה. בהמשך הוא החל להופיע באופן קבוע ב"Comedy Store" בלוס אנג'לס אשר בבעלות אמו של פאולי שור.
לי ציין בראיונות עימו שהוריו קיוו שהוא ימשיך את העסק המשפחתי ולכן הסתייגו מכך שהוא בחר להתמקד בקריירת סטנד-אפ. במהלך ראיון עימו בפודקאסט של ג'ו רוגאן שנערך ב-1 בפברואר 2011 לי ציין שהוריו בקושי דיברו איתו במהלך השנים הראשונות של קריירת הסטנד-אפ. עם זאת, לאחר הופעתו בתוכנית הטונייט שואו בהנחייתו של ג'יי לנו אביו התקשר אליו על מנת להתנצל על כך שלא תמך בקריירה שלו כסטנדאפיסט.
בין השנים 2001 עד 2009 בובי לי היה אחד מחברי הצוות הקבועים בתוכנית המערכונים הפופולרית MADtv של רשת Fox. לי היה חבר הצוות האסייתי הראשון והיחיד של התוכנית. לאורך השנים גילם בתוכנית בין היתר את המנהיג העליון של קוריאה הצפונית קים ג'ונג-איל, את כתבת החדשות קוני צ'אנג, את הכדורסלן הסיני יאו מינג, את שחקנית הקולנוע הסינית-אמריקאית לוסי לו, ואת שחקן הקולנוע ואמן הלחימה הסיני-אמריקאי ג'קי צ'אן.
בנוסף, לאורך השנים לי שיחק במגוון סרטי קולנוע וסדרות טלוויזיה. בקולנוע הוא שיחק בין היתר בסרט "הרולד וקומר משתוללים באמריקה" שיצא לאקרנים ב-2004, בסרט "פיינאפל אקספרס" שיצא לאקרנים ב-2008, "הדיקטטור" שיצא לאקרנים ב-2012 ו-"ראיון סוף" שיצא ב-2014. בטלוויזיה הוא קיבל לאורך השנים הופעות אורח בסדרות שונות כמו בין היתר "תרגיע", ו"משפחה בהפרעה". כמו כן, מ-2018 עד 2019 לי כיכב במשך שתי עונות בסיטקום "Splitting Up Together" ברשת ABC לצד ג'נה פישר ואוליבר הדסון.
משנת 2015 ואילך בובי לי מנחה יחד עם בת זוגו לשעבר, קהאלילה קון, את הפודקאסט המצליח "TigerBelly". הפודקאסט עוסק במגוון רחבי של נושאים, כולל קומדיה, תרבות פופולרית, מיניות, גזענות, פוליטיקה, מערכות יחסים, בריאות הנפש וחוויותיו האישיות של לי.
משנת 2020 ואילך לי מנחה גם את הפודקאסט "Bad Friends" יחד עם חברו הקומיקאי אנדרו סנטינו.
כמו כן, לכל אורך השנים לי עורך גם הופעות סטנד-אפ ברחבי ארצות הברית.
חיים אישיים

לאורך השנים בובי לי חשף בתקשורת גם את המאבקים שלו בהתמכרויות. לי החל להשתמש בקנאביס ומריחואנה כאשר הוא היה בן 12, ומאוחר יותר הוא השתמש גם בהרואין לפני שמלאו לו 15. לטענתו, עד גיל 17 הוא עבר שלושה ניסיונות גמילה מסמים עד שלבסוף הוא הצליח להיגמל בגיל 17. עם זאת, בעקבות לחצים בקריירה שלו בהמשך הוא פיתח התמכרות לויקודין (אנ'). לטענתו של לי הוא הצליח להיגמל מויקודין לבסוף הודות לכך המפיקה של MADtv לורן דומברובסקי נלחמה עבורו לאחר שפוטר מהתוכנית בפעם השנייה. בעקבות מותו של אביו באוגוסט 2019 ממחלת פרקינסון לי התמכר שוב לוויקודין. בשל כך הוא פנה למרכז גמילה והצליח לבסוף להיגמל בשנית מוויקודין. לי חשף בעבר גם שהייתה תקופה שהוא היה אלכוהוליסט.
הערות שוליים

↑  "Bobby Lee Birthday".
↑  "Happy Stardew Birthday, Bobby | Ep 184 | Bad Friends". YouTube. 18 בספטמבר 2023. {{cite web}}:  (עזרה)
↑  Archer, Greg (2013-09-18). "Bobby Lee On Comedy, Survival And Being 'A Big, Sweaty Ball Of Flesh'". HuffPost. ארכיון מ-17 בדצמבר 2019. נבדק ב-2020-01-26. {{cite web}}:  (עזרה)
↑  Grant, Lee (17 בספטמבר 2004). "'Mad' man". The San Diego Union-Tribune. אורכב מ-המקור ב-1 במרץ 2016. נבדק ב-25 בינואר 2020. {{cite news}}:  (עזרה)
↑  Nguyen, Joe (5 במאי 2009). "Face2Face with Bobby Lee". www.asiaxpress.com. ארכיון מ-1 במרץ 2018. נבדק ב-2020-01-26. {{cite web}}:  (עזרה)
↑  "Bobby Lee at Levity Live". Visit Oxnard. ארכיון מ-26 בינואר 2020. נבדק ב-2020-01-26. {{cite web}}:  (עזרה)
↑  Yang, Jeff (2007-04-10). "ASIAN POP / Mad Man". SFGate. ארכיון מ-5 במרץ 2018. נבדק ב-2020-01-26. {{cite web}}:  (עזרה)
↑  Schonberger, Chris (27 באוקטובר 2016). "Watch Bobby Lee Take on the Hot Ones Challenge". First We Feast. ארכיון מ-2 במרץ 2018. נבדק ב-2020-01-26. {{cite web}}:  (עזרה)
↑  Kozlowski, Carl (2016-05-26). "Why Bobby Lee Is Done with 'MADtv'". Hollywood in Toto. ארכיון מ-5 במרץ 2018. נבדק ב-2020-01-26. {{cite web}}:  (עזרה)
↑  "Comedian Bobby Lee's father has passed away". 19 באוגוסט 2019. {{cite web}}:  (עזרה)
↑  Lee, Bobby (12 בדצמבר 2019). "Theo Von & The Guillotine | TigerBelly 224". YouTube. ארכיון מ-8 במרץ 2021. נבדק ב-25 בינואר 2020. {{cite web}}:  (עזרה)
↑  Bobby Lee is a Provoked Panda – Second Chances Podcast, web.archive.org, ‏2020-01-29
אדית בולינג וילסון

דיוקן רשמי מהבית הלבן
אדית בולינג גאלט וילסון (באנגלית: Edith Bolling Galt Wilson; ‏15 באוקטובר 1872 – 28 בדצמבר 1961) הייתה אשתו השנייה של נשיא ארצות הברית וודרו וילסון והגברת הראשונה של ארצות הברית בין השנים 1915–1921. אדית וילסון כונתה "הנשיא הסודי" (the Secret President) ו"האשה הראשונה שניהלה את הממשלה" (the first woman to run the government) - בשל התפקיד המרכזי שמילאה בעת נכותו הממושכת של בעלה.